***Osnovna šola Dolenjske Toplice***



*Pionirska cesta 35*

*8350 Dolenjske Toplice*

*telefon: 07 3845 200*

***elektronski naslov:*** [*os.dolenjske-toplice@os-dt.si*](mailto:os.dolenjske-toplice@os-dt.si)

**PONUJENI IZBIRNI PREDMETI**

**ZA ŠOLSKO LETO 2025/2026**

[PONUJENI NEOBVEZNI IZBIRNI PREDMETI V ŠOLSKEM LETU 2025/2026 3](#_Toc197342866)

[DRUGI TUJI JEZIK – NEMŠČINA (2. triada) 4](#_Toc197342867)

[RAČUNALNIŠTVO 4](#_Toc197342868)

[ŠPORT 5](#_Toc197342869)

[TEHNIKA 5](#_Toc197342870)

[UMETNOST 6](#_Toc197342871)

[PONUJENI OBVEZNI IZBIRNI PREDMETI V ŠOLSKEM LETU 2025/2026 8](#_Toc197342872)

[GLEDALIŠKI KLUB 9](#_Toc197342873)

[IZBRANI ŠPORT – ODBOJKA 9](#_Toc197342874)

[LIKOVNO SNOVANJE 1 10](#_Toc197342875)

[NEMŠČINA 1 11](#_Toc197342876)

[OBDELAVA GRADIV – LES 11](#_Toc197342877)

[SODOBNA PRIPRAVA HRANE 13](#_Toc197342878)

[UREJANJE BESEDIL 13](#_Toc197342879)

[VERSTVA IN ETIKA 1 14](#_Toc197342880)

[LIKOVNO SNOVANJE 2 14](#_Toc197342881)

[MULTIMEDIJA 15](#_Toc197342882)

[NEMŠČINA 2 15](#_Toc197342883)

[OBDELAVA GRADIV – UMETNE SNOVI 15](#_Toc197342884)

[POSKUSI V KEMIJI 16](#_Toc197342885)

[ŠPORT ZA SPROSTITEV 18](#_Toc197342892)

[VERSTVA IN ETIKA 2 19](#_Toc197342893)

[LIKOVNO SNOVANJE 3 20](#_Toc197342894)

[NAČINI PREHRANJEVANJA 20](#_Toc197342895)

[NEMŠČINA 3 20](#_Toc197342896)

[OBDELAVA GRADIV – KOVINE 21](#_Toc197342897)

[RAČUNALNIŠKA OMREŽJA 22](#_Toc197342900)

[RETORIKA 23](#_Toc197342901)

[ŠPORT ZA ZDRAVJE 23](#_Toc197342902)

[VERSTVA IN ETIKA 3 24](#_Toc197342903)

[RISANJE V GEOMETRIJI IN TEHNIKI 25](#_Toc197342904)

**PONUJENI**

**NEOBVEZNI**

**IZBIRNI PREDMETI**

**V ŠOLSKEM LETU 2025/2026**

# PONUJENI NEOBVEZNI IZBIRNI PREDMETI V ŠOLSKEM LETU 2025/2026

Pripravili smo seznam **NEOBVEZNIH** izbirnih predmetov po razredih. ***Učenec lahko neobvezni izbirni predmet izbere ali pa ne.***

***Neobvezni izbirni predmet se izvaja, če se zanj prijavi vsaj 12 učencev, če pa se ponuja kot edini izbirni predmet, pa zadostuje 8 prijav.*** Na osnovi prijav bomo izvajali le tiste neobvezne izbirne predmete, za katere se bo prijavilo zadostno število učencev v skladu s Pravilnikom o normativih in standardih za izvajanje programa osnovne šole.

Če se učenec odloči za obiskovanje neobveznega izbirnega predmeta, ga mora obiskovati do konca šolskega leta. Prisotnost učenca pri neobveznem izbirnem predmetu se obravnava enako kot pri vseh ostalih predmetih, vsako odsotnost morajo starši opravičiti.

Učenec si lahko vsako leto izbere drug neobvezni izbirni predmet.

Znanje se pri neobveznih izbirnih predmetih ocenjuje številčno, zaključna ocena pa se vpiše v spričevalo.

Neobvezni izbirni predmeti sodijo v **razširjeni** program šole, zato bodo potekali pred poukom ali po njem.

|  |  |  |
| --- | --- | --- |
| **Zap. št.** | **NEOBVEZNI IZBIRNI PREDMET** | **RAZRED** |
|  | Drugi tuji jezik – nemščina | 4., 5., 6. |
|  | Računalništvo | 4., 5., 6. |
|  | Šport | 4., 5., 6. |
|  | Tehnika | 4., 5., 6. |
|  | Umetnost | 4., 5., 6. |

## DRUGI TUJI JEZIK – NEMŠČINA (2. triada)

Pouk poteka 2 uri tedensko na zabaven, sproščujoč način. Učenci usvajajo besedišče s pesmicami, zgodbicami, ugankami in izdelujejo plakate o določeni temi.

**Učne vsebine:**

* predstavljanje in pozdravljanje,
* abeceda: besedišče na določeno črko,
* barve, števila,
* čas: dnevi v tednu, meseci,
* dom, družina, člani družine;
* hiša, stanovanje, prostori, pohištvo,
* šola, predmeti in šolske potrebščine,
* prosti čas, konjički, šport,
* hrana: jedi in pijače,
* živali,
* naravno okolje,
* nemško govoreče države, kulturne posebnosti pri praznikih.

## RAČUNALNIŠTVO

Predmet je namenjen ustvarjalnim, kreativnim, zabavnim, nenavadnim, umetniškim, razmišljajočim, energičnim, običajnim, raziskovalnim, dolgočasnim, aktivnim, duhovitim, vzdržljivim, drznim, zadržanim, potrpežljivim, natančnim, zasanjanim, priljubljenim, potrpežljivim, vestnim, odgovornim, odštekanim, izstopajočim, površnim, prilagodljivim, vztrajnim ali radovednim učencem.

Naučili se bomo „ukazovati” računalniku, sestavljati programe, izdelovati igrice in razmišljati na poseben, računalniški način. Sčasoma bomo ugotovili, da se da problem razbiti na več manjših, obvladljivejših problemov. Kmalu bomo o računalništvu vedeli več od svojih staršev.

**Pri neobveznem izbirnem predmetu računalništvo učenci:**

* pridobivajo znanja, potrebna za vse življenje,
* razvijajo sodobnemu življenju prilagojen način razmišljanja,
* spoznavajo strategije reševanja problemov,
* razvijajo sposobnost sodelovanja v skupini,
* razvijajo kreativnost, ustvarjalnost, natančnost in logično razmišljanje,
* krepijo pozitivno samopodobo,
* izdelujejo igrice, zgodbe, animacije,
* računalnik uporabljajo na aktiven in ustvarjalen način.

**Vsebine:**

* reševanje problemov,
* algoritmi,
* programi,
* podatki,
* komunikacija in storitve.

## ŠPORT

Program je vsako leto usmerjen predvsem v razvoj koordinacije gibanja, ravnotežja.

**Vključuje dejavnosti treh sklopov:**

* športne dejavnosti, usmerjene predvsem v razvoj splošne (aerobne) vzdržljivosti,
* športne dejavnosti, natančnosti in ustvarjalnosti,
* športne dejavnosti, usmerjene predvsem v razvoj različnih pojavnih oblik moči.

**Vsebine:**

* lovljenje, štafetni teki in druge tekalne igre; krajši in daljši tek v naravi v pogovornem tempu, orientacijski teki,
* sankanje (z vlečenjem sani navkreber),
* osnovne prvine nordijske hoje in teka,
* osnove aerobike in njenih različic ter njihovo povezovanje v preproste koreografije ob glasbeni spremljavi,
* spretnostna vožnja s kolesom (kolesarski poligoni),
* hokejske igre,
* igre z loparji,
* igre s frizbiji,
* borilni športi.

## TEHNIKA

* Učitelj spodbuja nastanek izdelkov, sestavljenih iz različnih gradiv,
* učenci razvijajo svoje zamisli, jih skicirajo itd.,
* načrtujejo potek dela, uporabo orodja, strojev, pripomočkov,
* učijo se varnosti pri delu,
* oblikujejo uporabne izdelke,
* razvijajo sposobnost za ustvarjalnost in konstruktorstvo,
* oblikujejo in izražajo zamisli,
* razvijajo prostorsko predstavljivost,
* razvijajo ročne spretnosti,
* odkrivajo osnovne tehnične funkcije, spoznavajo svoje sposobnosti in nagnjenja.

**Vsebina:**

* papirna gradiva,
* les,
* umetne snovi,
* konstrukcije,
* izbirne vsebine (robotika, elektrotehnika).

## UMETNOST

* + Učenci obravnavajo načrtovane vsebine s pomočjo ustvarjanja kulturno-umetniških del.
  + Zastavljene cilje uresničujejo selektivno glede na sposobnosti, spretnosti, motivacijo, interese in predznanja.
  + Ustvarjajo gledališke, lutkovne predstave, filme, animirane filme, plesne, folklorne postavitve, glasbene predstave, literarne, glasbene dogodke, likovne razstave.

**Vsebina** dejavnosti in program zajemata več vsebinskih sklopov, ki naj bi se jih učenci v enem šolskem letu vsaj delno dotaknili in jih spoznali:

• gib (ples, folklora in ustvarjalni gib),

• gledališče (uprizoritev gledališke igre, lutkovne predstave, kamišibaja, udeležba na srečanju gledaliških in lutkovnih skupin),

• glasba (oblikovanje spremljav za različne uprizoritve),

• prireditve (organizacija šolskih prireditev, sodelovanje s točkami na šolskih in občinskih prireditvah, vodenje prireditve),

• gibljive slike (snemanje filmskih prizorov, izdelava animiranega filma ali risanke).

**PONUJENI**

**OBVEZNI**

**IZBIRNI PREDMETI**

**V ŠOLSKEM LETU 2025/2026**

# PONUJENI OBVEZNI IZBIRNI PREDMETI V ŠOLSKEM LETU 2025/2026

Pripravili smo seznam **OBVEZNIH** izbirnih predmetov po razredih. ***Učenec izbere dve uri pouka izbirnih predmetov tedensko, lahko pa tudi tri ure, če s tem soglašajo njegovi starši***.

**Učenec, ki obiskuje glasbeno šolo z javno veljavnim programom, je lahko oproščen sodelovanja pri izbirnih predmetih**. Učenec je lahko v celoti oproščen sodelovanja pri izbirnih predmetih ali pa le pri eni uri tedensko. **Starši po junijskem roku** za vpis v glasbeno šolo za naslednje šolsko leto osnovni šoli posredujejo pisno vlogo, ki ji priložijo potrdilo o vpisu svojega otroka v glasbeno šolo z javno veljavnim programom. V vlogi navedejo, ali želijo, da je učenec oproščen pouka izbirnih predmetov v celoti ali le ene ure tedensko. Ravnatelj v skladu z določbami zakona, ki ureja splošni upravni postopek, odloči o oprostitvi za posamezno šolsko leto.

**Za učence, ki se v glasbeno šolo vpisujejo naknadno v avgustu, starši posredujejo vlogo najkasneje do 31. avgusta**.

Izbirni predmeti so **obvezni in se ocenjujejo številčno z ocenami od 1 do 5**.

|  |  |  |  |
| --- | --- | --- | --- |
| **Zap. št.** | **PREDMET** | **NARAVOSLOVNI**  **DRUŽBOSLOVNI** | **RAZRED** |
|  | GLEDALIŠKI KLUB | družboslovni | 7. |
|  | IZBRANI ŠPORT – ODBOJKA | naravoslovni | 7. |
|  | LIKOVNO SNOVANJE 1 | družboslovni | 7. |
|  | NEMŠČINA 1 | družboslovni | 7. |
|  | OBDELAVA GRADIV – LES | naravoslovni | 7. |
|  | SODOBNA PRIPRAVA HRANE | naravoslovni | 7. |
|  | UREJANJE BESEDIL | naravoslovni | 7. |
|  | VERSTVA IN ETIKA 1 | družboslovni | 7. |
|  | | | |
|  | LIKOVNO SNOVANJE 2 | družboslovni | 8. |
|  | MULTIMEDIJA | naravoslovni | 8. |
|  | NEMŠČINA 2 | družboslovni | 8. |
|  | OBDELAVA GRADIV – UMETNE SNOVI | naravoslovni | 8. |
|  | POSKUSI V KEMIJI | naravoslovni | 8. |
|  | ŠPORT ZA SPROSTITEV | naravoslovni | 8. |
|  | VERSTVA IN ETIKA 2 | družboslovni | 8. |
|  | | | |
|  | LIKOVNO SNOVANJE 3 | družboslovni | 9. |
|  | NAČINI PREHRANJEVANJA | naravoslovni | 9. |
|  | NEMŠČINA 3 | družboslovni | 9. |
|  | OBDELAVA GRADIV – KOVINE | naravoslovni | 9. |
|  | RAČUNALNIŠKA OMREŽJA | naravoslovni | 9. |
|  | RETORIKA | družboslovni | 9. |
|  | ŠPORT ZA ZDRAVJE | naravoslovni | 9. |
|  | VERSTVA IN ETIKA 3 | družboslovni | 9. |
|  | RISANJE V GEOMETRIJI IN TEHNIKI | naravoslovni | 9. |

|  |
| --- |
| **7. RAZRED** |

## GLEDALIŠKI KLUB

Izbirni predmet je enoletni. Namenjena mu je 1 ura tedensko, torej 35 ur letno. Predmet izhaja iz dramske vzgoje pri pouku književnosti v šoli. Dopolnjuje jih z novimi vsebinami in besedili. Predmet je povezan tudi s poznavanjem aktualnih dogodkov v slovenskih gledališčih.

Predmet si lahko izberete, če vas zanima:

• gledališka igra,

• nastanek gledališke igre,

• ozadje gledališča,

• zabava v gledališču,

• zaposleni v gledališču,

• ustvarjanje v gledališču,

• predvsem pa IGRANJE V GLEDALIŠKI PREDSTAVI.

Učenci pri pouku pridobivajo bralno in gledališko kulturo – naklonjenost do branja dramskih besedil ter gledaliških aktivnosti in obiskovanja gledaliških predstav. Oblikujejo si stališča za prepoznavanje kakovostne predstave (vzgoja gledališkega občinstva), cenijo gledališko ustvarjalnost drugih narodov, razvijajo zanimanje za sprejemanje različnih gledaliških predstav (mladinsko gledališče in gledališče za odrasle, lutkovno gledališče, ulično gledališče, variete) in spoznavajo gledališče kot sintezo različnih umetnosti.

## IZBRANI ŠPORT – ODBOJKA

**Opredelitev predmeta**

* Učenci naj razvijejo gibalne sposobnosti do stopnje, ki jim omogoča uspešno igranje odbojke (hitrost, eksplozivno moč, koordinacijo, orientacijo v polju in ob mreži, natančnost podaj in sprejema servisa).
* Učenci naj spoznajo šport in njegove značilnosti (izraze in pojme, ki so povezani z odbojko, pravila odbojke, sodniške znake in njihov pomen, možnosti tekmovalnega in rekreativnega ukvarjanja z odbojko).
* Učenci naj si oblikujejo stališča in navade (odnos do soigralcev, tekmecev, odločnost, vztrajnost).

**Cilji predmeta:**

* vplivati na razvoj psihofizičnih in funkcionalnih sposobnosti,
* pozitivno doživljanje športa, ki bogati posameznika,
* učenci si oblikujejo stališča in vrednotijo odnos do športa kot kulturne sestavine človekovega življenja,
* doprinesti k splošnemu biološkemu razvoju in k formiranju pozitivnih moralnih in voljnih lastnosti,
* koordinirano izvajanje gibanj (pravilnost izvedbe, usklajenost gibanja, rok in nog),
* učenci spoznajo odbojko in njene značilnosti,
* zagotoviti koristno vadbo, ki bo zabavna in jih bo odvračala od zunanjih posameznih

okolij ter jih usmerila v pravilen razvoj.

**Vsebina predmeta:**

* elementarne igre, s katerimi razvijamo hitrost, agilnost, orientacijo v prostoru, sodelovanje v igri,
* odbijanje žoge z zgornjim in spodnjim odbojem v različnih položajih in v različne smeri,
* izpopolnjevanje spodnjega in zgornjega odboja ter servisa,
* napadalni udarec in blok,
* pravila mini odbojke, odbojke na mivki in odbojke ter sojenje, pisanje enostavnega zapisnika, vodenje moštva,
* odbojka s prilagojenimi pravili:

– igra 3 : 3, 4 : 4,

– igra na skrajšanem igrišču,

– turnir trojk,

* odbojka 6 : 6 v različnih sistemih.

**Organizacija**

Sodelujejo lahko učenke in učenci. Izvaja se enkrat tedensko, skupaj 35 ur na leto. Izjemoma se lahko izvaja v strnjeni obliki. Ocenjevanje je številčno, od 1 do 5.

## LIKOVNO SNOVANJE 1

**Cilji:**

* razvoj domišljije, likovnega spomina, predstavljivosti in zmožnosti opazovanja,
* razvoj odnosa do likovnih stvaritev in likovne kulturne dediščine,
* razumevanje sodobne vizualne komunikacije,
* priprava učenca za sodelovanje v kulturnem življenju ožjega in širšega okolja.

**Kaj:**

* linearni elementi in površine,
* pisava (inicialka),
* risba in kompozicija,
* strip,
* komponiranje barvnih ploskev z računalnikom,
* kompozicija in kip,
* moda (oblačila in/ali nakit).

## NEMŠČINA 1

Življenje poteka vse hitreje in z globalizacijo sveta postaja vsaka dodana vrednost, s katero se posameznik na trgu dela razlikuje od drugih, pomembna. Ena takšnih je tudi znanje tujih jezikov. Čedalje več poslovnih stikov poteka s tujimi podjetji, študij v tujini nam lahko prinese nekaj dodatnih točk pri iskanju zaposlitve, celo na razpis za nepovratna sredstva se lahko prijavimo v tujino, različne delavnice in seminarji potekajo v mnogih tujih jezikih in znanje nemščine (poleg angleščine) nam lahko pri tem odpre vrata priložnosti nekoliko širše.

Vsi poznamo »cajtng«, »zokne«, »vaservago« ipd., saj je to za sabo pustila avstroogrska vladavina, ali pa gre npr. za kalke iz žargona. Pri učenju nemščine se bomo v dveh šolskih urah na teden srečali še z mnogimi znanimi besedami, nekatere so zelo podobne slovenskim »starinskim« izrazom, druge so bolj sorodne z angleščino ali pa npr. s francoščino.

Pri izbirnem predmetu Nemščina 1 bomo z učenci sedmega razreda stopili v prvi stik z nemškim jezikom, ki je že zgodovinsko povezan z našo deželo. Učenci se bodo naučili predstaviti sebe, koliko so stari, kakšni so videti, od kod prihajajo in ali imajo brate ali sestre. Predstaviti bodo znali tudi svojo družino. Naučili se bodo povedati, kateri predmet imajo v šoli najraje in kako pogosto ga imajo. Znali bodo povedati, kdaj imajo rojstni dan, koliko je ura, kateri dan v tednu je ipd. In vse to v nemškem jeziku.\*

\*Vsebinski opisi so le okvirni in lahko prehajajo med posameznimi razredi. Znotraj omenjenih tematskih sklopov se ne učimo le besed in komunikacijskih vzorcev, temveč spoznavamo tudi slovnične strukture.

Izbirni predmet bo potekal dvakrat tedensko po eno šolsko uro. Od učencev se pričakuje redno opravljanje domačih nalog in sprotno utrjevanje snovi ter sodelovanje pri pouku.

## OBDELAVA GRADIV – LES

Izbirni predmet Obdelava gradiv omogoča učencem poglobitev in povezovanje znanj s področij tehnike in tehnologije, okoljske vzgoje in drugih. Vsebinsko se predmet navezuje na tehniko in tehnologijo in je prilagojen otrokovim sposobnostim in interesom.

**Opredelitev predmeta in vsebina**

Učenci spoznavajo gradiva ob oblikovanju in izdelavi predmetov. Na ta način spoznavajo principe oblikovanja, načrtovanja, obdelovalne postopke, ugotavljajo lastnosti gradiv, izbirajo ustrezna orodja in stroje. Svoj izdelek primerjajo z izdelki sošolcev in profesionalno izdelanimi. Ovrednotijo uporabnost izdelka in njegovo estetsko vrednost. Ob obdelavi gradiv se navajajo na varno uporabo orodij in strojev. Ob načrtovanju si krepijo ustvarjalno samozavest, prostorske predstave, zbirajo in uporabljajo pridobljena znanja z različnih področij. Ob izdelovanju izdelkov se navajajo na delo v skupini, kjer so potrebne naslednje odlike: sodelovanje, razdeljevanje vlog, prevzem odgovornosti, nudenje pomoči in prednosti, uveljavljanje svoje zamisli. Pridobijo si izkušnje iz resničnega sveta, urijo motoriko rok in telesa.

Z uspešnim delom in končanim izdelkom oblikujejo pozitivno samopodobo.

**ZAKAJ** šola ponuja izbirni predmet **Obdelava gradiv**:

* ker sledi vašim interesom,
* ker skrbi za vaš vsestranski razvoj,
* ker vam želi nuditi širša znanja s področja poznavanje gradiv, kot

so: les, umetne snovi, kovine, papirna gradiva, kompoziti,

gradbeni materiali, usnje, slama,

* ker vam želi omogočiti praktično izdelavo raznih uporabnih in

dekorativnih izdelkov,

* ker imamo opremljeno tehnično delavnico ter zagotovljene druge materialne in kadrovske pogoje,
* ker ugotavljamo, da se vsako leto kar nekaj otrok odloči za nadaljnje šolanje v poklicnih in strokovnih šolah,
* ker zaupamo v vas in verjamemo, da boste nekoč priznani strokovnjaki.

**UČENCI**, pri izbirnem predmetu **Obdelava gradiv** boste:

* usmerjali svojo radovednost v iskanje tehničnih in tehnoloških rešitev v domačem okolju,
* ob oblikovanju in izdelavi predmetov spoznavali različna gradiva,
* izdelovali izdelke, ki bogatijo vaše okolje in so uporabni ter zabavni,
* spoznali načine načrtovanja predmetov in obdelovalne postopke,
* uporabljali ročna orodja in preproste stroje za obdelavo gradiv in ugotavljali lastnosti gradiv,
* pokazali okolici svojo ustvarjalno sposobnost,
* spoznali osnove ekonomike in trženja.

Pri pouku prevladuje individualno praktično delo in delo v majhnih skupinah.

Načrtovana je izvedba dejavnosti na Šolskem centru v NM in v obratu za predelavo umetnih snovi.

Izbirni predmet **OBDELAVA GRADIV: LES** je namenjen učencem 7. razreda.

|  |
| --- |
|  |

## SODOBNA PRIPRAVA HRANE

**Opredelitev predmeta**

Sodobna priprava hrane je enoletni predmet. Velik poudarek bomo namenili pripravi zdrave hrane. Učenci bodo usvojili pojem zdravo, ga znali uporabljati in izbirati živila, ki so potrebna za pripravo takšne hrane. Med jedmi, ki jih imajo radi, bodo izbirali zdrava živila, tista pa, ki razen maščob in ogljikovih hidratov ne vsebujejo drugih hranilnih snovi, vitaminov in mineralov, bodo nadomestili z živili, ki so s temi obogatena, in jih pripravili, degustirali, primerjali in ocenili. Seznanili se bodo z energetskimi vrednostmi, s hranilnimi snovmi, ki se nahajajo v živilih, in jih znali preračunavati glede na težo živil.

**Splošni cilji predmeta**

Učenci:

* razvijajo sposobnosti uporabe, povezovanja in tvornega mišljenja za preudarno odločanje o lastni prehrani predvsem v smislu zagotavljanja zdravja,
* nadgrajujejo vsebine, ki so jih pridobili pri rednem predmetu gospodinjstvo,
* poglabljajo znanje predvsem v smislu usmerjanja v nadaljnje šolanje na agroživilskih, gostinsko-turističnih in zdravstvenih šolah,
* razvijajo individualno ustvarjalnost.

**Vsebina predmeta**

* hranljive snovi v povezavi z zdravjem,
* kakovost živil in jedi,
* priprava zdrave hrane,
* prehranske navade.

## UREJANJE BESEDIL

**Predmet računalništvo je ciljno naravnan. Pri predmetu učenke in učenci** spoznavajo osnovne pojme računalništva ter vlogo in pomen računalniške tehnologije v sodobni družbi, spremljajo razvoj računalniške tehnologije, pridobivajo temeljna znanja, spretnosti in navade za učinkovito in uspešno uporabo sodobne računalniške tehnologije za zadovoljevanje svojih in družbenih potreb, razvijajo komunikacijske zmožnosti, oblikujejo stališča do pridobljenih informacij in krepijo merila za doživljanje in vrednotenje lepega, razvijajo sposobnosti za učinkovito in estetsko oblikovanje informacij, pridobivajo sposobnost samostojnega reševanja problemov, razvijajo sposobnost in odgovornost za sodelovanje v skupini ter si krepijo pozitivno samopodobo, razvijajo pravilen odnos do varovanja lastnine (avtorske pravice) in osebnosti (zaščita podatkov), bogatijo svoj jezikovni zaklad in skrbijo za pravilno izražanje.

**Osnove informatike in računalništva**

Predstaviti informacijo, razlikovati programsko in strojno opremo računalnika in opisati naloge, našteti enote strojne opreme računalnika in razložiti uporabo.

**Obdelava podatkov in komuniciranje z uporabo informacijske tehnologije**

Izbrati ustrezen računalniški program in ga zagnati v grafičnem operacijskem sistemu, v programu izbrati in uporabiti ustrezen ukaz.

Učenci izdelajo seminarsko nalogo.

## VERSTVA IN ETIKA 1

Predmet je trileten (7. razred – Verstva in etika 1, 8. razred – Verstva in etika 2 in 9. razred –

Verstva in etika 3), vendar si ga učenci lahko izberejo tudi le enkrat. Predmet Verstva in etika obsega 35 ur.

Naraščajoča odprtost in povezanost sveta ter svobodno gibanje ljudi in idej omogočajo oziroma zahtevajo boljše poznavanje drugih kultur, verstev in verskih tradicij ter medsebojno spoštovanje med ljudmi različnih verskih in neverskih nazorov. Poznavanje drugih kultur in verstev je pomembno za posameznikov osebnostni razvoj tako v njegovi intelektualni kot vrednostni razsežnosti.

Izbirni predmet **VERSTVA IN ETIKA 1** nudi učencem možnost, da razširijo svoje znanje o kulturah, verstvih in verskih tradicijah ter problematizirajo znanje, ki ga o verstvih in etiki dobijo pri obveznih predmetih. Predmet je namenjen tako učencem, ki imajo doma ali izven doma religiozno vzgojo, kot tudi tistim brez religiozne vzgoje in opredelitve.

Okvirna kategorija obravnave je S V E T. Predstavljena bo vsa njegova verska raznolikost, vodilni motiv pa je navajanje in usposabljanje za dojemanje raznolikosti verstev (verstva sveta, svetovi verstev). Izhajali bomo iz verstva našega okolja. Na ravni konkretnih življenjskih vprašanj bo sledilo soočanje z različnostjo vzorov in vzornikov, iskanje lastne enkratnosti ob spoznavanju in sprejemanju različnosti drugih.

**Okvirne teme**: verstva sveta, krščanstvo, islam, budizem, vzori in vzorniki, enkratnost in različnost, azijska verstva, tradicionalne religije, nova religiozna gibanja, reševanje nasprotij, človek in narava.

|  |
| --- |
| **8. RAZRED** |

## LIKOVNO SNOVANJE 2

**Cilji:**

* uporaba različnih likovnih tehnik, kombinacije in združevanje le-teh,
* utrditev smisla za estetiko, lepoto in ustvarjalno ter uporabno umetnost,
* razvoj domišljije in inovativnosti,
* smisel opazovanja in zaznavanja,
* razvoj odnosa in razumevanja lastnih in tujih likovnih stvaritev.

**Kaj:**

* umetnost oblikovanja prostora,
* od pojma do znaka (moj zaščitni znak),
* likovni prostor,
* umetniška grafika (sitotisk),
* vidno–vizualno ravnotežje,
* plakat (industrijska grafika),
* glasba in likovni motiv (slikanje po glasbi),
* gibanje točke in črte (digitalna fotografija).

## MULTIMEDIJA

**Predmet računalništvo je ciljno naravnan. Pri predmetu učenke in učenci** spoznavajo osnovne pojme računalništva ter vlogo in pomen računalniške tehnologije v sodobni družbi, spremljajo razvoj računalniške tehnologije, pridobivajo temeljna znanja, spretnosti in navade za učinkovito in uspešno uporabo sodobne računalniške tehnologije za zadovoljevanje svojih in družbenih potreb, razvijajo komunikacijske zmožnosti, oblikujejo stališča do pridobljenih informacij in krepijo merila za doživljanje in vrednotenje lepega, razvijajo sposobnosti za učinkovito in estetsko oblikovanje informacij, pridobivajo sposobnost samostojnega reševanja problemov, razvijajo sposobnost in odgovornost za sodelovanje v skupini ter krepijo pozitivno samopodobo, razvijajo pravilen odnos do varovanja lastnine (avtorske pravice) in osebnosti (zaščita podatkov), bogatijo svoj jezikovni zaklad in skrbijo za pravilno izražanje.

***Osnove informatike in računalništva***

Pri osnovah naštejejo različne medije za predstavitev informacije in primere, kjer jih uporabljamo, razložijo, zakaj je multimedijska predstavitev informacije kvalitetnejša od monomedijske.

***Obdelava podatkov in komuniciranje z uporabo informacijske tehnologije***

V tem sklopu se učijo predstaviti informacijo z več mediji, izdelati preprosto računalniško predstavitev informacije, uporabiti slikovne in druge podatke iz omrežja internet, jih ovrednotiti, dopolniti in vključiti v svojo predstavitev, opisati področja, kjer so uporabljali računalnik.

## NEMŠČINA 2

Prvo leto učenja nemščine zahteva še veliko prilagajanja in navajanja na nov jezik. V osmem razredu (pri izbirnem predmetu Nemščina 2) pa se učenci naučijo govoriti tudi o svojem okolju, kje živijo, katere prostore ima njihov dom, kaj počnejo v prostem času, spoznali bodo tudi nekaj računalniških izrazov ter se naučili povedati, kako se počutijo, če jih kaj boli, svetovati v primeru slabega počutja, poimenovati dele telesa in povedati več o prehranjevanju. V osmem razredu je poudarek na celostnih besedilih že veliko večji, zato se spreminjajo tudi tehnike branja in sposobnost razumevanja besedil, tudi če jih ne razumemo najbolje.\*

\*Vsebinski opisi so le okvirni in lahko prehajajo med posameznimi razredi. Znotraj omenjenih tematskih sklopov se ne učimo le besed in komunikacijskih vzorcev, temveč spoznavamo tudi slovnične strukture.

Izbirni predmet bo potekal dvakrat tedensko po eno šolsko uro. Od učencev se pričakuje redno opravljanje domačih nalog in sprotno utrjevanje snovi ter sodelovanje pri pouku.

## OBDELAVA GRADIV – UMETNE SNOVI

**Pri tem predmetu** obdelujemo predvsem umetne snovi, z njimi pa še druga gradiva, ki so potrebna za izdelavo predmetov, kot so: usnje, tekstil, slama, papirna in lesna gradiva, lahko pa tudi mehkejša kovinska gradiva v obliki pločevine in žice. Pri izdelavi predmetov lahko učenci uporabijo tudi električni spajkalnik in grelnik z vročim zrakom. Eden od izdelkov nastane z delitvijo dela. Poleg obrtniškega spoznajo tudi industrijski način proizvodnje.

Spoznajo nastanek in lastnosti kompozitnih gradiv.

Pri delu učenci samostojno uporabljajo priročnike in druge vire informacij. Iščejo lastne rešitve pri konstruiranju predmetov ter sodelujejo pri organizaciji delovnega mesta in proizvodnega procesa. Konstruirajo in oblikujejo uporabne in dekorativne predmete tako, da uporabijo znanja, ki so jih pridobili pri predmetu tehnika in tehnologija, in znanja iz naravoslovnih predmetov. V učne enote so vključeni elementi organizacije dela, planiranja proizvodnje in ekonomike.

Pouk je organiziran v ustrezno opremljenih šolskih delavnicah. Posebna pozornost je namenjena varstvu pri delu.

Cilji in vsebine se lahko povezujejo in dopolnjujejo s cilji in vsebinami tehniških in naravoslovnih dni.

**Splošni cilji predmeta**

Učenci:

* **načrtujejo** predmete iz različnih gradiv in pri tem uporabijo oziroma sami izdelajo tehnično in tehnološko dokumentacijo,
* smotrno **organizirajo** delovno mesto in spoznavajo nevarnosti pri delu,
* uporabljajo sredstva in dosledno upoštevajo ukrepe za varno delo,
* **spoznajo** elemente proizvodnega procesa,
* **konstruirajo in izdelajo** preproste predmete iz različnih gradiv ter primerjajo načine

obdelav posameznih gradiv,

* **razvijajo spretnosti in sposobnosti** za različne obdelave,
* ob delu **pravilno izbirajo in uporabljajo** orodja za obdelavo različnih gradiv,
* spoznajo pravila varnega obnašanja v delavnici, **uporabljajo sredstva za osebno zaščito,**
* **za merjenje** izbirajo merilne postopke in ustrezne merilne priprave in pripomočke,
* **vzdržujejo** obdelovalna orodja,
* **vrednotijo** svoje delo in predmete dela, ocenijo funkcionalnost in videz izdelka,
* **določijo ceno** izdelka ter ocenijo močnost prodaje,
* spoznavajo **organizacijo dela,**
* **razvijajo** pravilen odnos do dela in varstva okolja.

## POSKUSI V KEMIJI

**Opredelitev predmeta**

Izbirni predmet Poskusi v kemiji omogoča učencem, da utrdijo, dopolnijo in poglobijo znanje, spretnosti in veščine, ki so jih pridobili pri pouku kemije. Učenci spoznavajo metode varnega eksperimentalnega dela v kemiji, razvijajo eksperimentalne spretnosti in eksperimentalni pristop, ki vključuje postavljanje hipotez, opazovanje in opisovanje pojavov, preizkušanje, zbiranje in beleženje opažanj in rezultatov, sposobnost osmišljanja, predstavitve opažanj in rezultatov, prepoznavanje soodvisnosti in povezovanje s teorijo in življenjskim okoljem.

Pri izbirnem predmetu Poskusi v kemiji se razvijajo in poglabljajo naravoslovna pismenost, osnove znanstvenega, kompleksnega mišljenja, različne spretnosti in veščine ter povezovanje teorije s prakso.

**Splošni cilji predmeta**

**Učenci:**

* utrdijo in poglobijo znanje, razumevanje in uporabo kemijskih vsebin s pomočjo samostojnega eksperimentalnega dela, z razvijanjem razumevanje bistvenih podobnosti in razlik med snovmi na osnovi opazovanj in eksperimentiranja,
* razvijajo spretnosti in veščine za varno in učinkovito delo s snovmi, eksperimentiranje in raziskovanje,
* seznanijo se z raznolikimi vidiki dela v kemijskem laboratoriju, urijo se v osnovnih tehnikah in operacijah laboratorijskega (in terenskega) eksperimentalnega dela,
* usvojijo postopke eksperimentiranja (raziskovalnega) dela: od načrtovanja do izvajanja eksperimentov, opazovanja, zbiranja, beleženja, razvrščanja, analize in predstavitve podatkov (procesiranje podatkov), postavljanja zaključkov in ocenitev smiselnosti rezultatov in zaključkov ter njihovo povezovanje s teorijo in življenjskim okoljem.

Izbirni predmet je namenjen učencem 8. razreda. Predstavlja zaključeno celoto v obsegu 35 ur.

**Vsebina predmeta:**

* pomembni kemiki v razvoju kemije,
* laboratorijski pripomočki in uporaba,
* oznake nevarnih snovi (ob izvajanju poskusov),
* načela varnega dela v laboratoriju,
* aparature različnih poskusov in laboratorijske tehnike izvajanja poskusov,
* zapis opažanj in rezultatov posameznih poskusov,
* samostojna predstavitev poskusa.

## ŠPORT ZA SPROSTITEV

**Splošni cilji:**

* skrb za skladen telesni razvoj in navajanje na zdrav način življenja,
* usvajanje in izpopolnjevanje športnih znanj,
* krepitev samozavesti in zaupanja vase,
* oblikovanje pozitivnih učinkov vadbe in pozitivno doživljanje športa.

**Operativni cilji  
Telesni razvoj, razvoj gibalnih in funkcionalnih sposobnosti:**

* razvijati moč, hitrost, koordinacijo, gibljivost, ravnotežje, natančnost,
* oblikovati skladno postavo,
* aerobne naloge v naravi.

**Usvajanje in spopolnjevanje športnih znanj:**

* seznanjanje z novimi športnimi panogami.

**Seznanjanje s teoretičnimi vsebinami:**

* razumeti pomen telesne vadbe, obremenitve, sproščanja, spremljanja telesne teže.

**Prijetno doživljanje športa, oblikovanje in razvoj stališč, navad in načinov ravnanja:**

* oblikovati odgovoren odnos do zdravja,
* sprostitveni vpliv športa,
* pravilen odnos do narave.

**Vsebina predmeta**

Splošna kondicijska priprava:

* vaje za vzdrževanje in razvoj različnih pojavnih oblik moči, hitrosti, koordinacije gibanja, gibljivosti in vzdržljivosti,
* osnovne zakonitosti športne vadbe,
* različni programi kondicijske priprave.

**Praktične in teoretične vsebine naslednjih športnih panog:**

* atletika,
* kolesarjenje,
* košarka,
* odbojka,
* nogomet,
* planinarjenje,
* smučanje in nekatere zimske dejavnosti,
* športno plezanje,
* plavanje.

**Organizacija**

Izbirni predmet Šport za sprostitev je enoletni program, ki obsega 35 ur pouka. Pouk poteka enkrat tedensko v okviru rednega urnika. Nekatere vsebine, ki jih je možno opraviti le v strnjeni obliki, lahko potekajo zunaj urnika in zunaj šole. Ocenjevanje izbirnih predmetov je številčno od 1 do 5.

## VERSTVA IN ETIKA 2

**Opredelitev predmeta in vsebina**

Predmet je trileten (7. razred – Verstva in etika 1, 8. razred – Verstva in etika 2 in 9. razred –

Verstva in etika 3), vendar si ga učenci lahko izberejo tudi le enkrat. Predmet Verstva in etika obsega 35 ur.

Naraščajoča odprtost in povezanost sveta ter svobodno gibanje ljudi in idej omogočajo oziroma zahtevajo boljše poznavanje drugih kultur, verstev in verskih tradicij ter medsebojno spoštovanje med ljudmi različnih verskih in neverskih nazorov. Poznavanje drugih kultur in verstev je pomembno za posameznikov osebnostni razvoj tako v njegovi intelektualni kot vrednostni razsežnosti.

Izbirni predmet **VERSTVA IN ETIKA 2** nudi učencem možnost, da razširijo svoje znanje o kulturah, verstvih in verskih tradicijah ter problematizirajo znanje, ki ga o verstvih in etiki dobijo pri obveznih predmetih. Predmet je namenjen tako učencem, ki imajo doma ali izven doma religiozno vzgojo, kot tudi tistim brez religiozne vzgoje in opredelitve.

Težiščna kategorija obravnave je S K U P N O S T. Spraševali se bomo o skupnostih, v katerih živimo, po pogojih in posledicah skupnega življenja. V ospredju bodo verske skupnosti, njihov odnos do drugih skupnosti, vrednote in etika medčloveških odnosov različnih verstev. Osmi razred bo po vsebini središčen pri obravnavanju verstev. Posebna pozornost bo namenjena vključevanju "življenjskih tem", kot so: družina, prijateljstvo, ljubezen, spolnost, solidarnost v stiskah, delo in poklic.

**Okvirne teme**: ljudje in verstva – religijska kultura, religije: skupnost, obredi, simboli, izkustvo, življenjska vodila religij, svoboda, vest, odgovornost, družina, prijateljstvo, ljubezen, spolnost, delo in poklic, religijske skupnosti – družbene skupnosti, magija, okultizem, religija, egocentričnost in solidarnost v stiskah, sanje, želje, cilji, razočaranja.

|  |
| --- |
| **9. RAZRED** |

## LIKOVNO SNOVANJE 3

**Cilji:**

* zmožnost kritičnega opazovanja prostora in ureditev le-tega,
* razvoj odnosa do likovnih stvaritev in lastne ustvarjalnosti,
* priprava učenca za sodelovanje na širšem kulturnem in likovno-ustvarjalnem okolju.

**Kaj:**

* načrtovanje prostorskih sprememb v domačem kraju (računalniško oblikovanje in digitalna fotografija),
* kip in ambient (instalacija),
* zlati rez (minor, major),
* vizualni mediji – fotografija,
* aspektiva in anamorfoza (obrnjena perspektiva in popačenje).

## NAČINI PREHRANJEVANJA

**Opredelitev predmeta**

Pri izbirnem predmetu Načini prehranjevanja učence poučujemo o prehrani z vidika zagotavljanja in varovanja zdravja. Učijo se o pomembnosti zdrave prehrane, obravnavajo načine prehranjevanja in prehrano v različnih starostnih obdobjih življenja in v posebnih razmerah.

**Splošni cilji predmeta**

Učenci:

* razvijajo sposobnosti uporabe, povezovanja in tvornega mišljenja za preudarno odločanje o lastni prehrani predvsem v smislu zagotavljanja zdravja,
* nadgrajujejo vsebine, ki so jih pridobili pri rednem predmetu gospodinjstvo,
* poglabljajo znanje z vidika usmerjanja v nadaljnje šolanje na agroživilskih, gostinsko-turističnih in zdravstvenih šolah,
* razvijajo individualno ustvarjalnost.

**Vsebina predmeta:**

* prehranjenost,
* tradicionalni in drugačni načini prehranjevanja,
* prehrana v različnih starostnih obdobjih,
* prehrana v posebnih razmerah.

## NEMŠČINA 3

V tretjem letu učenja nemščine, ko so učenci že tik pred vstopom v srednjo šolo, bomo usvojeno znanje iz prejšnjih let nadgradili z »nakupovanjem«, se podali v naravo in tam spoznali nekaj rastlinskih vrst, razpravljali o pomenu ekološkega obnašanja ter se obrnili navznoter – se pogovarjali o čustvovanju, občutjih in počutjih: zaljubljenosti, veselju, sreči, jezi, besu, žalosti ... Naučili se bomo tudi napisati preprosto opravičilo, življenjepis, kratko prošnjo za delovno mesto ipd. Z omenjenimi veščinami in znanji bodo učenci dobro opremljeni za osnovno komunikacijo v nemško govoreči deželi ali na primer za prijavo na tečaj nemščine v nemškem jeziku.

(Vsebinski opisi so le okvirni in lahko prehajajo med posameznimi razredi. Znotraj omenjenih tematskih sklopov se ne učimo le besed in komunikacijskih vzorcev, temveč spoznavamo tudi slovnične strukture.)

Izbirni predmet bo potekal dvakrat tedensko po eno šolsko uro. Od učencev se pričakuje redno opravljanje domačih nalog in sprotno utrjevanje snovi ter sodelovanje pri pouku.

## OBDELAVA GRADIV – KOVINE

**Opredelitev predmeta**

Izbirni predmet Obdelava gradiv – kovine je namenjen učencem 7., 8. in 9. razreda. Izvaja se enkrat tedensko, kar znaša 35 oz. 32 ur na leto. Pri predmetu učenci ponovijo, poglobijo ter ustvarjalno povežejo temeljna znanja s področja tehnike in tehnologije in drugih naravoslovnih predmetov. Spoznavajo, kako uporaba tehnike in tehnologije spreminja svet, v katerem živimo, in kako to vpliva na človekovo udobje. Odkrivajo tehnične probleme vsakdanjega življenja in iščejo ter pri praktičnem delu udejanjajo rešitve zanje. Ob tem razvijajo zavest o varovanju okolja in pridobivajo znanje o preprečevanju škodljivega vpliva na okolje.

Poudarek pri predmetu je na ustvarjalnem praktičnem izdelovanju izdelkov z varno uporabo orodij, strojev in pripomočkov v šolski delavnici, namenjeni tehničnemu pouku. Osnovno vodilo pri delu je spoznanje, da se učenec največ nauči, če naredi izdelek sam. Z ugotavljanjem potrebe po izdelku razvija svojo radovednost, ki jo poteši z načrtovanjem in izdelovanjem izdelkov. Zadovoljstvo okrepi s tem, da lahko izdelek odnese domov in ga uporabi.

**Splošni cilji predmeta**

* načrtovanje predmetov iz kovin in drugih gradiv,
* izdelovanje in uporaba tehnične in tehnološke dokumentacije,
* uporaba obdelovalnih postopkov pri izdelovanju načrtovanih predmetov,
* ugotavljanje osnovnih tehnoloških lastnosti gradiv,
* merjenje z ustreznimi merilnimi pripomočki,
* spoznavanje sestave in delovanja osnovnih orodij in strojev za obdelavo gradiv,
* iskanje podobnosti in razlik med orodji, ki so namenjena enakim obdelovalnim postopkom pri obdelavi različnih gradiv,
* izvajanje osnovnih delovnih operacij z ročnimi orodji in stroji ter spoznavanje organizacije delovnega mesta,
* navajanje na smotrno organizacijo in planiranje proizvodnje,
* spoznavanje nevarnosti pri delu, izbiranje varnostnih sredstev in upoštevanje ukrepov za varno delo,
* odkrivanje in razvijanje lastnih sposobnosti, navajanje na delo v skupini in vrednotenje lastnega dela.

Znanje, ki ga bo učenec pridobil pri predmetu, mu bo koristilo v življenju. Iz osnovne šole sicer ne bo odšel kot mehanik ali kovinar, imel pa bo dovolj široko znanje in sposobnosti, na katerih bo gradil novo znanje v srednji šoli in v vsakdanjem življenju.

## RAČUNALNIŠKA OMREŽJA

***Predmet računalništvo je ciljno naravnan. Pri predmetu učenke in učenci*** spoznavajo osnovne pojme računalništva ter vlogo in pomen računalniške tehnologije v sodobni družbi, spremljajo razvoj računalniške tehnologije, pridobivajo temeljna znanja, spretnosti in navade za učinkovito in uspešno uporabo sodobne računalniške tehnologije za zadovoljevanje svojih in družbenih potreb, razvijajo komunikacijske zmožnosti, oblikujejo stališča do pridobljenih informacij in krepijo merila za doživljanje in vrednotenje lepega, razvijajo sposobnosti za učinkovito in estetsko oblikovanje informacij, pridobivajo sposobnost samostojnega reševanja problemov, razvijajo sposobnost in odgovornost za sodelovanje v skupini ter si krepijo pozitivno samopodobo, razvijajo pravilen odnos do varovanja lastnine (avtorske pravice) in osebnosti (zaščita podatkov), bogatijo svoj jezikovni zaklad in skrbijo za pravilno izražanje.

***I. Osnove informatike in računalništva***

Naučijo se razložiti, kaj pomeni za kvaliteto informacije preveč oziroma premalo podatkov, razložiti vpliv napačnih oziroma narobe razumljenih podatkov na kvaliteto informiranja, našteti temeljne vrste programske opreme računalnika in razložiti, za kaj jih uporabljamo.

***II. Obdelava podatkov in komuniciranje z uporabo informacijske tehnologije***

Z urejevalnikom besedil znajo dopolniti besedilo in ga urediti, z risarskim programom izdelati nezahtevno predmetno računalniško sliko in jo vriniti v besedilo, uporabiti ustrezen risarski program za dopolnitev že izdelane računalniške slike, vnesti in oblikovati podatke v preglednico, narisati ustrezen grafikon in ga vriniti v besedilo.

**III. Programiranje**

Učijo se napisati algoritem z odločitvijo, ki reši preprost vsakdanji problem.

## RETORIKA

Je obvezen izbirni predmet v 9. razredu, ki učence nauči predvsem samostojnega, jasnega in kritičnega izražanja stališč v družbenem in zasebnem življenju. Cilj retorike je analiza ter pravilnejše in natančnejše oblikovanje argumentov in prepričevalnih tehnik na vseh področjih človekovega življenja in delovanja. Pri predmetu se učenci naučijo oblikovati pravilni govor, vsestransko presojati govorne situacije ter spoznavajo razlike med dobrimi in slabimi argumenti.

**Cilji predmeta**

Učenci pri tem predmetu spoznajo:

* kaj je retorika,
* zakaj se je koristno učiti retorike,
* etiko dialoga,
* kaj je argumentacija,
* nastanek in zgodovino retorike,
* javno nastopanje in izražanje svojih stališč,
* zakaj so pomembni značaji govornikov in strasti poslušalcev,
* razliko med dobrimi in slabimi argumenti …

**Vsebina predmeta:**

* opredelitev in uporabnost retorike,
* argumentacija,
* verbalna in neverbalna govorica,
* sestava govora,
* etika dialoga,
* zgodovina retorike.

## ŠPORT ZA ZDRAVJE

**Opredelitev predmeta:**

* učenci naj razvijajo gibalne in funkcionalne sposobnosti,
* z izbranimi nalogami naj oblikujejo skladno postavo in ohranjajo pravilno telesno držo,
* učenci opravljajo dalj časa trajajoče gibalne naloge aerobnega značaja v naravi,
* učenci izpopolnjujejo športno znanje tistih športov rednega učnega načrta športne vzgoje, ki ponujajo možnost poznejših dejavnosti v prostem času,
* razumejo odzivanje organizma na napor, spoznajo primerno prehrano ob določenih športnih dejavnostih, pomen nadomeščanja izgubljene tekočine, škodljivost dopinga,
* razumejo pomen redne športne vadbe in primerne prehrane za zdravje in dobro počutje,
* doživljajo sprostitveni vpliv športne vadbe,
* oblikujejo odgovoren odnos do lastnega zdravja, medsebojnega sodelovanja, zdrave tekmovalnosti in sprejemanje drugačnosti,
* spoštujejo pravila športnega obnašanja.

**Cilji predmeta:**

* skrb za skladen telesni razvoj ter navajanje na zdravo življenje,
* usvajanje in izpopolnjevanje športnih znanj, ki učencem omogočajo, da si v prostem času izberejo sebi primerne športne vsebine,
* krepitev zdravega občutka samozavesti in zaupanja vase,
* oblikovanje pozitivnih vedenjskih vzorcev (medsebojno sodelovanje in spoštovanje, strpnost, sprejemanje drugačnosti …),
* razumsko dojemanje pozitivnih učinkov redne športne dejavnosti in pridobivanje trajnih športnih navad,
* pozitivno doživljanje športa, ki bogati življenje, psihična sprostitev,
* učenci si oblikujejo stališča in vrednotni odnos do športa kot kulturne sestavine človekovega življenja,
* k celostnemu razumevanju športa in njegovih učinkov pripomore tudi povezovanje z vsebinami drugih predmetov.

**Vsebina predmeta:**

* splošna kondicijska priprava,
* sodobne športne vsebine,
* plavanje in nekatere vodne dejavnosti,
* košarka,
* odbojka,
* nogomet,
* igre z loparji,
* pohodništvo,
* kolesarjenje.

**Organizacija**

Predmet je enoletni in obsega 32 ur v devetem razredu. Pouk poteka enkrat tedensko v okviru rednega urnika. Nekatere vsebine, ki jih je možno opraviti le v strnjeni obliki, lahko potekajo zunaj urnika in zunaj šole. Ocenjevanje je številčno, od 1 do 5.

## VERSTVA IN ETIKA 3

**Opredelitev predmeta in vsebina**

Predmet je trileten (7. razred – Verstva in etika 1, 8. razred – Verstva in etika 2 in 9. razred –

Verstva in etika 3), vendar si ga učenci lahko izberejo tudi le enkrat. Predmet Verstva in etika obsega 35 ur.

Izbirni predmet **VERSTVA IN ETIKA** nudi učencem možnost, da razširijo svoje znanje o kulturah, verstvih in verskih tradicijah ter problematizirajo znanje, ki ga o verstvih in etiki dobijo pri obveznih predmetih. Predmet je namenjen tako učencem, ki imajo doma ali izven doma religiozno vzgojo, kot tudi tistim brez religiozne vzgoje in opredelitve.

Temeljna in težiščna kategorija 9. razreda je O S E B A, njena odgovorna dejavnost v svetu in skupnostih. Religiološko je predmet namenjen obravnavanju krščanstva, vključno z njegovimi viri (Biblija), pa tudi usmeritev (razsvetljenstvo, kritika religije, humanizem), ki so iz njega izšle ali ga spremljale v evropskem in slovenskem prostoru. Pouk pa se nikakor ne bo izognil negativnim učinkom neustreznega uresničevanja in zlorab krščanskih in humanističnih opredelitev.

**Okvirne teme**: Biblija, krščanstvo in zahodna civilizacija, religije in vprašanje smisla življenja, rast krščanstva in njegove delitve, razsvetljenstvo, krščanska inspiracija v delovanju pomembnih osebnosti slovenske zgodovine, verska (ne)strpnost, verske vojne, znanost in vera, ateizem in humanizem.

## RISANJE V GEOMETRIJI IN TEHNIKI

Svet zaznavamo prostorsko v treh dimenzijah, zato že v osnovni šoli učenci spoznavajo prostorske odnose in v sklopu več premetov izboljšujejo prostorsko inteligenco.

Za razvito prostorsko inteligenco so najpomembnejše zmožnosti pravilnega zaznavanja vidnega sveta, preoblikovanja prvin, ustvarjanja in preoblikovanja miselnih predstav, grafične predstavitve prostorskih podatkov idr. V vsebinah predmeta so za razvijanje teh zmožnosti poudarjeni elementi, ki omogočajo medpredmetno povezovanje s tehniko in tehnologijo, z matematiko,

likovno vzgojo in računalništvom.

**Cilji predmeta**

Učenci:

* povežejo znanja in izkušnje o grafični predstavitvi teles z različnih predmetnih področij
* in iz življenjskega okolja,
* raziskujejo in oblikujejo tridimenzionalne modele preprostih tehničnih predmetov in
* predmetov iz okolja,
* spoznajo in uporabijo orodja in postopke tridimenzionalnega modeliranja predmetov v
* virtualnem prostoru,
* modele smiselno uporabijo za grafično predstavitev,
* oblikujejo tridimenzionalni model in ga uporabijo s pomočjo dvodimenzionalnih risb pri
* izdelavi predmeta iz različnih gradiv,
* spoznajo načine vnašanja podatkov (ročno, tridimenzionalno skeniranje) v grafični
* program in področja uporabe tridimenzionalnega modela, (upodobitev, izdelava, CNC,
* tiskanje, CAD …),
* znajo kritično presoditi in vrednotiti modele na podlagi postavljenih meril in lastnih
* spoznanj,
* razvijajo sposobnost opazovanja, prostorske predstave, predstavljanja razmerij, figur in
* oblik, razumevanja tehničnih problemov, dojemanja zgradbe in funkcije
* tridimenzionalnega modela, ugotavljanja zvez med deli in celoto,
* s samostojnim ustvarjanjem, oblikovanjem, načrtovanjem in vrednotenjem spoznavajo
* in razvijajo lastne tehniške ustvarjalne sposobnosti, sposobnosti konstruktivnega
* mišljenja in fantazije, gojijo sodelovanje in delovne odnose v skupini.

Vsebina predmeta:

* navidezni prostor,
* uvoz, odpiranje in shranjevanje modelov,
* spoznavanje in uporaba orodij programa za tridimenzionalno modeliranje,
* risanje preprostih geometrijskih teles in homogenih predmetov,
* risanje sestavljenega predmeta,
* izdelava predmeta,
* predmeti iz okolja,
* modeliranje in animacija.

**MOJI ZAPISKI**